《古绝句四首》
两汉·佚名

其一

藁砧今何在，山上复有山。
何当大刀头，破镜飞上天。

其二
日暮秋云阴，江水清且深。
何用通音信，莲花玳瑁簪。

其三
菟丝从长风，根茎无断绝。
无情尚不离，有情安可别？

其四
南山一桂树，上有双鸳鸯。
千年长交颈，欢爱不相忘。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。